108a723450438b785f00c2de7bbca91b
Τι είναι το κότσι;
minimalorthopedics.gr
2020.05
 Το κότσι είναι η **διόγκωση της άρθρωσης του μεγάλου δακτύλου** του ποδιού. Σχηματίζεται τόσο από τα οστά του πρώτου δακτύλου όσο και από τον ορογόνο θύλακο που καλύπτει την πρώτη μεταταρσοφαλλαγγική άρθρωση. Καθώς το κότσι μεγαλώνει, η άρθρωση αρχίζει να προεξέχει προς την εσωτερική πλευρά του ποδιού. **Συνήθως τα κότσια συνοδεύονται από σφυροδακτυλία του δεύτερου, ή του τρίτου δακτύλου** καθώς και από κάλλους πάνω στο ίδιο το κότσι ή στα άλλα δάκτυλα του ποδιού.
92c1bc403b810f91ec16f30d5b753bbc
Σε τι οφείλονται τα κότσια;
minimalorthopedics.gr
2020.05
 Η αιτιολογία τους είναι πολυπαραγοντική.  Σημαντικό ρόλο στην εμφάνισή τους παίζει η κληρονομικότητα, η αρθρίτιδα καθώς και οι διαταραχές της εμβιομηχανικής του ποδιού. Η πλατυποδία και η κοιλοποδία οδηγούν σε ανώμαλη άσκηση δυνάμεων πάνω στα οστά του ποδιού, με αποτέλεσμα , σταδιακά να οδηγούν σε παραμόρφωση των δακτύλων. Αντίστοιχη επίδραση, έχουν και διάφορες νευρολογικές διαταραχές καθώς και ρευματικά νοσήματα. Σε ανθρωπολογικές μελέτες εχει διαπιστωθεί βλαισός μέγας δάκτυλος σε πρωτόγονες φυλές που δεν φόρεσαν ποτέ παπούτσιαΤα κότσια εμφανίζονται συχνότερα στις γυναίκες σε αναλογία 9 προς 1. Μελέτες δείχνουν ότι το 88% των γυναικών φορά στενά παπούτσια και από αυτές το 55% έχουν κότσια. Η συνηθέστερη αιτία σχηματισμού τους είναι η παρατεταμένη χρήση στενών και ακατάλληλων υποδημάτων.

Ακατάλληλα θεωρούνται συνήθως τα παπούτσια με στενή μύτη και ψηλό τακούνι που συμπιέζουν τα δάκτυλα σε μια μη φυσιολογική θέση.  
 Παρότι τα παπούτσια, δεν μπορούν να ενοχοποιηθούν από μόνα τους για την εμφάνιση του βλαισού μεγάλου δακτύλου, είναι προφανές οτι συνεισφέρουν στην βαρύτητα της παραμόρφωσης.

